**ŠIAULIŲ MIESTO SAVIVALDYBĖS VISUOMENĖS SVEIKATOS BIURAS**

**AIŠKINAMASIS RAŠTAS PRIE 2023 METŲ 3 MĖNESIŲ FINANSINĖS ATSKAITOMYBĖS**

2023 m. gegužės 16 d.

**I. BENDROJI DALIS**

**Bendroji informacija apie įstaigą**

*Įstaigos pavadinimas*: Šiaulių miesto savivaldybės visuomenės sveikatos biuras

*Įstaigos kodas*: 300605778

*Įstaigos adresas*: Šiauliai, Varpo g. 9

*Kiti įstaigos duomenys*: įstaiga įregistruota 2006 m. spalio 9 d., duomenys apie įstaigą kaupiami Juridinių asmenų registre.

*Įstaigos veikla*: sveikatos priežiūros, švietimo, kultūros ir kitų socialinių paslaugų, išskyrus socialinį draudimą, veiklos reguliavimas.

*Finansinių ataskaitų rūšis*: įstaiga rengia žemesniojo lygio finansinių ataskaitų rinkinį.

*Priklausymas viešojo sektoriaus subjektų grupei*: įstaiga yra Šiaulių miesto savivaldybės konsoliduojamasis viešojo sektoriaus subjektas.

*Finansiniai metai:* įstaigos finansiniai metai prasideda sausio 1 d. ir baigiasi gruodžio 31 d.

**Informacija apie įstaigos kontroliuojamus, asocijuotus ar kitus subjektus**

Įstaiga neturi filialų ar panašaus pobūdžio padalinių, kurių teisinė registracija būtų vykdoma pagal Civilinio kodekso 2.53 str. nuostatas.

Įstaiga neturi kontroliuojamų ir asocijuotų subjektų.

**Kita informacija apie įstaigą**

*Svarbios sąlygos turinčios įtakos įstaigos veiklai*: per 2023 metų 3 mėnesius svarbių sąlygų įtakojančių įstaigos veiklos pokyčius ar jos pobūdį nėra.

**II. APSKAITOS POLITIKA**

**Bendrosios nuostatos**

Įstaiga sudarydama finansines ataskaitas taiko tokią apskaitos politiką, kuri užtikrina, kad finansinių ataskaitų duomenys atitiktų kiekvieno taikytino VSAFAS reikalavimus. Jeigu nėra konkretaus VSAFAS reikalavimo, vadovaujamasi bendraisiais apskaitos principais, nustatytais 1-ajame VSAFAS „Finansinių ataskaitų rinkinio pateikimas“. Tarpinė finansinė atskaitomybė ir sutrumpintas aiškinamasis raštas rengiamas išskirtinai tik pagal 23-iojo VSAFAS „Tarpinių finansinių ataskaitų rinkinys“ turinio reikalavimus.

Finansinėse ataskaitose pateikiama informacija yra:

1. svarbi vartotojų sprendimams priimti;

2. patikima, nes:

2.1. teisingai nurodo įstaigos finansinius rezultatus, finansinę būklę ir pinigų srautus;

2.2. parodo ūkinių įvykių ir ūkinių operacijų ekonominę prasmę, ne vien teisinę formą;

3. nešališka, netendencinga;

4. apdairiai pateikta (atsargumo principas);

5. visais reikšmingais atvejais išsami.

Įstaiga apskaitą tvarko ir atskaitomybę rengia pagal šiuos Lietuvos Respublikos įstatymus:

- Lietuvos Respublikos finansinės apskaitos įstatymą;

- Lietuvos Respublikos viešojo sektoriaus atskaitomybės įstatymą;

- Lietuvos Respublikos biudžetinių įstaigų įstatymą;

- Lietuvos Respublikos valstybės ir savivaldybių turto valdymo, naudojimo ir disponavimo juo įstatymą.

Visa apskaitos politika yra išdėstyta **2022** metų finansinių ataskaitų metiniame aiškinamajame rašte.

**2023 metais atliktas apskaitos politikos keitimas, klaidų taisymas bei apskaitinių įverčių keitimas**

Apskaitos politika keičiama dėl VSAFAS pasikeitimo arba jei kiti teisės aktai to reikalauja. 2023 metais įvykę teisės aktų pakeitimai neįtakojo apskaitos procesų pokyčių, dėl ko turėjo būti keičiama apskaitos politika ir skaičiuojama apskaitos politikos pokyčio įtaka.

Apskaitiniai įverčiai yra peržiūrimi tuo atveju, jei pasikeičia aplinkybės, kuriomis buvo remtasi atliekant įvertinimą arba atsiranda papildomos informacijos ar kitų įvykių.

Ataskaitiniu laikotarpiu gali būti pastebėtos apskaitos klaidos, padarytos praėjusių ataskaitinių laikotarpių finansinėse ataskaitose. Apskaitos klaida laikoma esmine, jei jos vertinė išraiška yra didesnė nei 0,25 procento per praėjusius finansinius metus gautų finansavimo sumų vertės.

Per ataskaitinį laikotarpį esminių apskaitos klaidų nenustatyta.

**Neapibrėžtieji įsipareigojimai ir neapibrėžtasis turtas**

Neapibrėžtųjų įsipareigojimų ir neapibrėžtojo turto apskaitos principai nustatyti 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui“. Informacija apie neapibrėžtąjį turtą ir įsipareigojimus turi būti peržiūrima ne rečiau negu kiekvieno ataskaitinio laikotarpio paskutinę dieną, siekiant užtikrinti, kad pasikeitimai būtų tinkamai atskleisti aiškinamajame rašte.

**III. PASTABOS**

Per ataskaitinį laikotarpį esminių apskaitos klaidų nenustatyta.

Neapibrėžtųjų įsipareigojimų ir neapibrėžtojo turto pokyčiai ataskaitinį laikotarpį nebuvo įvertinti.

Reikšmingų įvykių po paskutinės ataskaitinio laikotarpio dienos nebuvo.

Įstaigos vadovas Henrieta Garbenienė

Šiaulių apskaitos centro vyr. buhalteris Stanislava Vaičiulienė